דניאל גרינברג (דוגמנית)

דניאל גרינברג (נולדה ב-14 במרץ 1994) היא דוגמנית וידוענית ישראלית. השתתפה בעונה התשיעית של תוכנית הריאליטי "האח הגדול" ברשת 13.

ביוגרפיה 
גרינברג נולדה וגדלה ביישוב מיתר שבדרום, לה שני אחים ואחות. בגיל 16 השתתפה בתחרות היופי "מיס באר שבע והנגב", שבה זכתה במקום הראשון. את שירותה הצבאי עשתה בחיל האוויר למשך שנתיים, ושימשה כמש"קית יחסי ציבור של בסיס חצרים.

קריירה 
בשנת 2018 התפרסמה עם כניסתה לעונתה התשיעית של תוכנית המציאות "האח הגדול" ב"רשת 13". היא נכנסה בכניסה השנייה של הדיירים החדשים והייתה למודחת ה-12, שלב אחד לפני הגמר.

לאחר פרסומה חתמה גרינברג ב"סוכנות ADD". בדצמבר 2018 חתמה על קמפיין לאופנת "GONG" לצד מריה דומרק. בפברואר 2019 החלה לדגמן עבור מותג עיצוב השיער "". במרץ 2019 פורסם שתחליף את רוסלנה רודינה כפרזנטורית של רשת ההנעלה "Scoop".

בשנת 2019 השתתפה בתוכנית הדוקו-ריאליטי "גולסטאריות 2", עונת הנשים השנייה של "גולסטאר", בערוץ "HOT בידור". בנוסף הייתה המנחה הראשית בתוכנית היומית "החברות הכי טובות" ב"ערוץ 24". לאחר מכן החלה ללמוד לימודי משחק ועיצוב.

במאי 2020 פורסם שגרינברג החלה לעבוד כמפיקת אירועים עסקיים ופרטיים. באותו חודש השיקה את המותג "Golden-Mia", מותג מוצרי טיפוח לעור בבעלות משותפת עם אחותה, קארין.

חיים אישיים
גרינברג נישאה במרץ 2020 לזמר אייל גולן. לאחר חתונתם פרסם גולן את השיר "מכאן ועד הנצח" ולו וידאו קליפ שצולם בחתונה עצמה. השניים הורים לבת ובן. בדצמבר 2021 השניים התגרשו. באוקטובר 2023, חזרו הזוג.

קישורים חיצוניים 

 כתבות ברשת 13
 כתבות מגזין את
 ynet מציג חתונה דניאל גרינברג ואייל גולן

הערות שוליים 

2020 05
דוגמניות ישראליות
דוגמנים ישראלים
מתחרי האח הגדול (ישראל)
משתתפי גולסטאר
זוכות בתחרויות יופי מקומיות בישראל
מיתר: אישים
ישראליות שנולדו ב-1994
ישראלים שנולדו ב-1994